เรื่องร้องเรียน: เนื่องจาก บริเวณซอยพระรามที่2ซอย54แยก4 แขวงแสมดำ เขตบางขุนเทียน กรุงเทพฯ (หลังCentral Rama2) มีแพล้นปูน3แพล้น สร้างอยู่ในแหล่งชุมชนที่อยู่อาศัย บริเวณดังกล่าว และแทบจะติดกับEase Condo Rama2 ซึ่งได้ก่อให้เกิดปัญหา ดังนี้ 1. มลภาวะทางอากาศ  เกิดฝุ่นละอองปริมาณมาก ซึ่งที่มีผลต่อทางเดินหายใจ 2. มลภาวะทางเสียง  บ่อยครั้งทำงานตั้งแต่ตอนตี5 หรือทำงานตอนเที่ยงคืน ตี1 นอกจากเสียงการทำงานของแพล้นปูนแล้ว ยังมีทั้งเสียงประกาศไมโครโฟนด้วย อีกทั้งเสียงรถใหญ่วิ่งด้วยความเร็วตลอดคืน ซึ่งประเด็นนี้ก็ยังส่งผลกระทบตามข้อ3.ด้านล่างด้วย (มีภาพประกอบ) 3. ถนนบริเวณนี้ได้รับความเสียหายเป็นอย่างมากกก และการที่รถใหญ่วิ่งด้วยความเร็วยังส่งผลกระทบต่อโครงสร้างคอนโด ซึ่งก่อสร้างด้วยระบบพีแคสด้วย(คอนโดที่อยู่ติดกับแพล้นปูนทั้ง3คือคอนโดของแลนด์แอนด์เฮ้าส์ ซึ่งตั้งอยู่ ณ จุดนี้ ก่อนแพล้นปูนประมาณ6-7ปีแล้ว)  -ไม่ทราบว่าแพล้นปูนดังกล่าวนั้น ต้องได้รับการอนุญาตจากเขตบางขุนเทียนก่อนก่อตั้งขึ้นหรือไม่? (เนื่องจากก่อตั้งในเขตชุมชนที่อยู่อาศัย) -เคยมีผู้อยู่อาศัยที่คอนโดดังกล่าวข้างต้น ร้องเรียนไปที่เขตบางขุนเทียนแล้ว ซึ่งตอนที่ร้องเรียนนั้นมีแพล้นปูนแค่2เท่านั้น เขตบางขุนเทียนแจ้งว่าได้ตรวจสอบแล้ว ไม่มีปัญหาแต่อย่างใด ผู้อยู่อาศัยที่คอนโด จึงช่วยๆกันหลายๆคน ร้องเรียนต่อศูนย์ร้องเรียนหรือสายด่วนที่รับเรื่องร้องเรียนของกรุงเทพมหานคร (สมัยผู้ว่าฯคนก่อน) เรื่องก็เงียบไป จึงขอส่งเรื่องร้องเรียนมาทางทีมงานท่านอาจารย์ชัชชาติ รบกวนช่วยตรวจสอบให้ผู้ได้รับความเดือดร้อนด้วย
ความเห็นของผู้แจ้ง: ควรจะจัดการปัญหาที่ต้นเหตุ และแก้ไขปัญหาให้จบในคราวเดียว ไม่ใช่ปล่อยให้ปัญหายืดเยื้อยาวนาน แก้ไขทีละนิดละหน่อย ตามที่ประชาชนร้องเรียน เพราะเท่าที่ทราบมีประชาชนในบริเวณนี้ ไม่ว่าจะพักอาศัยในคอนโด หมู่บ้าน อพาร์ตเมนต์ ซึ่งอยู่บริเวณนี้ ร้องเรียนกันเยอะมากเกี่ยวกับผลกระทบที่ได้รับจากการที่โรงปูนมาตั้งที่ในบริเวณชุมชนที่อยู่อาศัยของประชาชน
พื้นที่: แขวงแสมดำ เขตบางขุนเทียน กรุงเทพมหานคร